Diari Oficial de la Generalitat Valenciana


Sumari del DOGV 6352, del 10-09-2010 (2010/9580)

Aprovació del conveni urbanístic subscrit entre l'Ajuntament d'Elda i l'Agrupació d'Interés Urbanístic del Sector 9, modificat 1.
---------------------------------------------------------------------------------------------------------------------------------

### Dades del document

Número de DOGV
:   6352

Data del DOGV
:   10-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9580


Data del document
:   05-08-2010

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * pla d'urbanisme
    * administració local

Aprovació del conveni urbanístic subscrit entre l'Ajuntament d'Elda i l'Agrupació d'Interés Urbanístic del Sector 9, modificat 1. [2010/9580]  
El Ple de l'Ajuntament d'Elda, en la sessió celebrada el dia 29 de juliol del 2010, va adoptar l'acord de modificar el conveni urbanístic de data 1 de març de 2007, subscrit entre l'Agrupació d'Interés Urbanístic del Sector 9, Casa Carlicos, del Pla General d'Ordenació Urbana d'Elda i este Ajuntament; el text modificat va quedar de la manera següent.  
«Conveni urbanístic per al desenvolupament de la unitat d'execució única del sector 9 redelimitat del Pla General d'Ordenació Urbana d'Elda, modificat 1  
Elda, 29 de juliol del 2010  
Reunits  
D'una part, l'Ajuntament d'Elda, representat per Maria Adelaida Pedrosa Roldan, assistida pel secretari de la corporació, Javier Martínez Hellín.  
I d'una altra part, Santiago Vidal Ros, major d'edat, amb DNI número 10432741A, amb domicili a Elda, carrer Príncep d'Astúries, número 9.  
Intervenen  
María Adelaida Pedrosa Roldán, en la seua qualitat d'alcaldessa de l'Ajuntament d'Elda, autoritzada expressament per a la firma del present document de modificació del conveni firmat per ambdós parts, en data 1 de març de 2007, per acord del Ple de l'Ajuntament, de data 29 de juliol del 2010, certificació d'aquest que queda unida a aquest conveni com a document annex número 1.   
Santiago Vidal Ros, en nom i representació de l'Agrupació d'Interés Urbanístic del Sector 9 de Sòl Urbanitzable, com a president d'aquesta, segons consta en l'expedient.  
Ambdós parts es reconeixen mútuament la capacitat legal necessària per a contraure obligacions en la respectiva qualitat amb què intervenen.  
Antecedents  
I. Que, seleccionada l'Agrupació d'Interés Urbanístic del Sector 9, de Sòl Urbanitzable del Pla General d'Ordenació Urbana d'Elda, Casa Carlicos, com a urbanitzador de la unitat d'execució única del sector 9, redelimitat del Pla General d'Ordenació Urbana d'Elda, en data 1 de març de 2007, de conformitat amb el que disposa l'article 32.c de la Llei 6/1994, Reguladora de l'Activitat Urbanística de la Comunitat Valenciana (en avant LRAU), d'aplicació en virtut del que disposa la disposició transitòria primera, apartat 2, de la Llei 16/2005, de 30 de desembre, de la Generalitat Valenciana, Llei Urbanística Valenciana (LUV) ja que s'aprova el programa amb anterioritat a l'entrada en vigor de la LUV, es va formalitzar el corresponent conveni urbanístic.  
II. Que, a causa d'una sèrie de causes no imputables a l'Urbanitzador, no ha sigut possible finalitzar les obres d'urbanització en els terminis establits en el referit conveni, per la qual cosa, les parts acorden la modificació de l'esmentat conveni urbanístic.  
En atenció als antecedents exposats, per mitjà del present document, l'Ajuntament d'Elda i l'Agrupació d'Interés Urbanístic del Sector 9 de Sòl Urbanitzable del Pla General d'Ordenació Urbana d'Elda, Casa Carlicos, convenen la modificació del conveni formalitzat, en data 1 de març de 2007, de conformitat amb les següents:  
Estipulacions  
Primera. Que per mitjà del present document es modifica l'estipulació tercera del meritat conveni, quedant de la manera següent:  
"Tercera. Es fixa el termini de dos mesos per a l'inici de les obres d'urbanització, a comptar de la data de la firma de l'acta de replantejament i una vegada atorgada l'aprovació definitiva del projecte de reparcel·lació i del refós d'urbanització, si fóra necessari.  
Les obres d'urbanització hauran d'estar concloses totalment abans del dia 30 de maig del 2011. Dins de l'esmentat termini l'urbanitzador queda obligat a l'entrega de les obres d'urbanització a l'Ajuntament, per mitjà de comunicació expressa, prèvia a l'acta administrativa de recepció de les obres que hauran de subscriure les parts, els tècnics municipals i la direcció de les obres.  
L'entrega de les obres d'urbanització podrà efectuar-se de forma parcial, i s'establiran dos fases per a la seua recepció. La documentació tècnica que arreplega la divisió en dos fases de les obres d'urbanització, sempre que fóra informada favorablement pels tècnics municipals, s'aprovarà conjuntament amb el aquest conveni. La recepció provisional parcial de cada una de les fases, igualment, es realitzarà prèvia a l'acta administrativa de recepció de les obres que hauran de subscriure les parts, els tècnics municipals i la direcció de les obres".  
Segona. Que, respecte de la resta d'estipulacions del conveni urbanístic indicat, seguixen plenament en vigor.  
I sense cap altra cosa que convindre, amb la ratificació del que s'ha exposat, lliurement i voluntària acorden, firmen aquest conveni per quadruplicat en la ciutat i data més amunt expressades».  
Elda, 5 d'agost del 2010.- L'alcaldessa: M.ª Adelaida Pedrosa Roldán.